Mes

Un mes (d'o latín < mensis) Francho Nagore Laín: Vocabulario de la Crónica de San Juan de la Peña (versión aragonesa, s. XIV), Universidat de Zaragoza, 2021, ISBN 978-84-1340-315-1, p.307 ye cada un d'os doce periodos de tiempo, d'entre 28 y 31 días, en que se divide l'anyo. D'antis mas mes yera sinonimo de lunación, que alto u baixo dura 29 días y meyo. En un anyo bi ha 12 lunacions y sobran 10 días. Primero istos días sobrants no yeran de dengún mes, pero con o tiempo s'ha ito repartindo entre os diferents meses, dica plegar ta la situación actual, en que mes y lunación ya no coinciden. A durada d'os meses s'establió de forma aleatoria: por eixemplo, chulio y agosto tienen os dos 31 días porque se consideró que o mes adedicato a César Augusto no heba de tener menos que l'adedicato a Chulio César; y d'atra man febrero, zaguer mes de l'anyo romano, se quedó con menos días que a resta.

Cada mes agrupa un minimo de cuatre semanas.

Tanto en o calandario gregoriano, como en o calandario chuliano, l'anyo tien doce meses. En aragonés, cada un d'istos meses tien un nombre d'orichen latín:

 Mes  Nº días  Nombre orichinal Chinero  31  (XI) Ianaurius (de Chan, dios d'as puertas) Febrero  28 ó 29  (XII) Februarius (de Februus, antigo dios etrusco) Marzo  31  (I) Mars (de Marte, dios d'a guerra) Abril  30  (II) Aprilis (d'Apru, diosa etrusca) Mayo  31  (III) Maius (de Maya, diosa floral) Chunio  30  (IV) Iunius (de Chuno, diosa d'o matrimonio) Chulio  31  (V) Quintilis (cinqueno mes) y Iulius (en honor a Chulio César) Agosto  31  (VI) Sextilis (seiseno mes) y Augustus (en honor a César Augusto) Setiembre  30  (VII) September (septimo mes) Octubre  31  (VIII) October (uiteno mes) Noviembre  30  (IX) November (nueno mes) Aviento  31  (X) Adventum (plegata, arribata) 

Se veiga tamién
 Mesada.

 Referencias 

*